Suomen lähi- ja perushoitajaliitto on kannellut oikeusasiamiehelle Etelä-Karjalan sosiaali- ja terveyspiiri Eksotesta. Eksote kiistää, että ongelmista ilmoittaneet työntekijät olisivat joutuneet puhutteluihin.

Etelä-Karjalan sosiaali- ja terveyspiiri Eksoten kotihoidon työntekijät ovat huolissaan kotihoidon tilanteesta. Suomen lähi- ja perushoitajaliitto Superin mukaan hoito ei täytä lain vaatimuksia, ja se on kannellut asiasta oikeusasiamiehelle.